Document ID: 32007R0128

РЕГЛАМЕНТ (ЕО) № 128/2007 НА КОМИСИЯТА
от 12 февруари 2007 година
за изменение на Регламент (ЕО) № 580/2004 относно въвеждането на тръжна процедура за възстановяванията при износ на някои млечни продукти и на Регламент (ЕО) № 581/2004 относно откриване на постоянна тръжна процедура за възстановяванията при износ за някои видове масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 26, параграф 3 и член 31, параграф 3, буква б) и параграф 14 от него,
като има предвид, че:
(1)
Член 1 от Регламент (ЕО) № 580/2004 на Комисията (2) се отнася до продуктите, попадащи в обсега на тръжната процедура за определяне на възстановяванията при износ. Оказа се, че броят на заявленията за износни лицензи за масло със съдържание на мазнини от 80 % е незначителен. С цел опростяване е уместно да се отмени процедурата за тези продукти.
(2)
Чрез дерогация от разпоредбите на Регламент (ЕО) № 1291/2000 на Комисията от 9 юни 2000 г. относно определяне на общи подробни правила за прилагане на режима на вносни и износни лицензи и сертификати за предварително фиксиране за селскостопански продукти (3), член 7, параграф 2 от Регламент (ЕО) № 580/2004 предвижда, че износните лицензи, придобити в рамките на тръжната процедура, не могат да бъдат прехвърляни. С оглед на опростяването и за да се улесни търговията в рамките на процедурата, въпросната дерогация следва да се отмени.
(3)
Регламент (ЕО) № 580/2004 и Регламент (ЕО) № 581/2004 на Комисията (4) следва да бъдат съответно изменени.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 580/2004 се изменя, както следва:
1)
Член 1, буква б) се заменя със следното:
„б)
натурално масло на блокове с минимално нетно тегло 20 килограма (кg), включено в код на продукта ex ex 0405 10 19 9700;“.
2)
Член 7, параграф 2 се заличава.
3)
Точка 2 от приложението се заличава.
Член 2
Член 1, параграф 1, буква а) от Регламент (ЕО) № 581/2004 се заменя със следния текст:
„a)
натурално масло на блокове с минимално нетно тегло 20 килограма (кg), включено в код на продукта ex ex 0405 10 19 9700;“.
Член 3
Настоящият регламент влиза в сила на третия ден след датата на публикуването му в Официален вестник на Европейския съюз.
Член 1, параграф 2 се прилага за лицензи, издадени от датата на влизане в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 февруари 2007 година.

Labels: 3
17